જી બિલકુલ. ત્યારે હું લગભગ દસેક વર્ષનો હોઈશ. તે વખતે શાળામાં એક પ્રશ્ર્ન પુછાયો કે, માઉન્ટ એવરેસ્ટ સર કરનાર સૌ પ્રથમ મહિલા કોણ... મને એનો જવાબ ન આવડ્યો પરંતુ માઉન્ટ એવરેસ્ટ અંગેના સવાલે મારા મગજના તારા ઝણઝણાવી નાખ્યા. માઉન્ટ એવરેસ્ટ શું હશે ? કેમ તેના પરના ચડાણને આટલું મહત્ત્વ અપાતું હશે ? ત્યાં જઈ કેવું લાગતું હશે ? વગેરે પ્રશ્ર્નો મારા મનમાં ઊઠ્યા. મેં મારા પિતા પાસેથી માઉન્ટ એવરેસ્ટ અને બચેન્દ્રીપાલ વિશે જાણ્યું. બસ ત્યારથી જ મેં મનોમન નક્કી કરી લીધું કે, ભાઈ, ગમે તે થાય આપણે માઉન્ટ એવરેસ્ટ સર કરવો જ છે અને પરિણામ આજે સૌની સામે છે.